  Виталий Пронин - Оскисько выль командаен Удмуртия но Ижевск шаплы азинскозы, - гожтӥз мерлыко вотэсысь бамаз Юрий Тюрин.Ижевсклэн йырыз Юрий Тюрин ужысь ас мылкыдызъя кошкон сярысь куриськон гожтӥз. Со сярысь ивортӥз Удмуртилэн Тӧроез Александр Бречалов. Юрий Тюрин шоркарлэн йырыз вал 2015-тӥ арысен октябрьысен. Берло ар ӵоже городлэн нуналмысь улоназ трос лэчыт ужпумъёс тупазы: ульчаосты лымылэсь сузян, сюресъёсты тупатъян, коммуникациосты выльдон. Шоркар администрациез берлозэ сизьдӥзы апрель пумын. Соку чиновникъёс малпазы вал трос нылпиё семьяослэсь пиналъёссы садэ ветлэм понна льготазэс куштыны. - Отставкае кошкон решение капчи ӧй вал, мон Удмуртилы но городлы улонысьтым ог 40 арме сӥзи - татчы 1979-тӥ арын «Ижсталь» заводэ лыктыса. Оскисько выль командаен Удмуртия но Ижевск шаплы азинскозы, - гожтӥз мерлыко вотэсысь бамаз Юрий Тюрин. Елена Скворцова  